# Maria Isabel Trillas Gay

Maria Isabel Trillas Gay (Barcelona, 7 de juliol de 1952) és una biòloga catalana especialitzada en el control biològic de malalties dels cultius. És codescobridora del fong Trichoderma asperellum soca T34 i comparteix la patent del mètode per al seu ús com a plaguicida biològic.
Llicenciada en biologia per la Universitat de Barcelona en 1979, posteriorment va cursar un màster en Ciències a la Universitat Estatal d'Ohio en 1985. En 1990 va obtenir el doctorat en Biologia per la Universitat de Barcelona, i des de 1995 n'és professora titular.
Està especialitzada en fisiologia vegetal i fitopatologia, i les seves recerques han estat enfocades cap al control biològic de les malalties en els cultius. En 2001 conjuntament amb l'estudiant de doctorat al seu càrrec, Lurdes Cotxarrera, descobreixen els substrats que contenen la soca T34 de Trichoderma asperellum per al control biològic de Fusarium i Rhizoctonia.L, i l'any següent n'obtenen la patent.
Arran del descobriment es va constituir una empresa derivada (spin-off) de la Universitat de Barcelona, Biocontrol Technologies S.L., de la qual Trillas és cofundadora i sòcia. El principal objectiu d'aquesta empresa biotecnològica era continuar amb la recerca i el desenvolupament de la soca T34 per poder produir-ne un plaguicida biològic. Trillas continua com a professora titular de la secció departamental de Fisiologia Vegetal del Departament de Biologia Evolutiva, Ecologia i Ciències Ambientals de la Universitat de Barcelona i és membre del consell d'administració i assessora científica de Biocontrol Technologies, S.L.
Finalista del premi EU Prize for Women Innovators 2017 en reconeixement del seu treball en el descobriment i desenvolupament d'un biogunficida basat en l'organisme natural Trichoderma asperellum soca T34 (T34 de Biocontrol).

## Referències

* ↑ «Sustratos para el control biologico de enfermedades de plantas.» (en anglès). [Consulta: 12 agost 2020].
* ↑ Trillas Gay, Maria Isabel; Cotxarrera Vilaplana, Maria Lurdes. «Substrates containing a Trichoderma asperellum strain for biological control of Fusarium and Rhizoctonia» (en anglès). United States Patent, 30-06-2009. [Consulta: 12 agost 2020].
* 1 2 «Biocontrol, spin off de la UB que trata a las plantas sin química». [Consulta: 12 octubre 2019].
* ↑ Cotxarrera Vilaplana, Lurdes. Control de fitopatògens edàfics amb Trichoderma asperellum T34, i desenvolupament d'eines moleculars per al seu seguiment específic (tesi) (en castellà). Barcelona: Universitat de Barcelona, 2006, p. 222 [Consulta: 12 agost 2020].
* ↑ Sant, D.; Tello Marquina, Julio César; Trillas i Gay, María Isabel; Bertrán, Eva; Avilés Guerrero, Manuel «Trichoderma asperellum (T-34): agente de control biológico contra la fusariosis y la rizoctoniosis». Phytoma España: La revista profesional de sanidad vegetal, 152, 2003, pàg. 56–60. ISSN: 1131-8988 [Consulta: 13 agost 2020].
* 1 2 Varela, Pepe «Biología contra plagas en los cultivos» (en castellà). El País [Madrid], 02-11-2014. ISSN: 1134-6582.
* ↑ «Trillas Gay, Maribel - Personal - Universitat de Barcelona». [Consulta: 9 octubre 2019].
* ↑ «Team» (en castellà). Arxivat de l'original el 2019-10-22. [Consulta: 9 octubre 2019].
* ↑ «Isabel Trillas Gay shortlisted for EU award for Asperello T34 Biocontrol» (en anglès). [Consulta: 9 octubre 2019].
* ↑ «Una catalana, nominada al premio europeo de mujer innovadora 2019». [Consulta: 9 octubre 2019].